મેં કહ્યું આ પણ મારી જ દીકરી છે, હું તેના વગર રહી શકુ નહીં, તેમણે મારી પાસે દત્તક આપવા માટેના ફોર્મ ભરાવ્યા, સરકારી નિયમ પ્રમાણે સરકારી અધિકારીઓએ મને દત્તક આપતા પહેલા બોલાવી, તેમને પણ આશ્ચર્ય હતું કે એક દીકરીની માતા હોવા છતાં હું કેમ તેને દત્તક લઈ રહી છું, તેમને ડર એવો પણ હતો કે જો મને ફરી બીજુ કોઈ સંતાન થાય તો હું આ દીકરીને સંભાળ રાખીશ નહીં, મેં ખાતરી આપી કે હવે હું બાળકને જન્મ આપીશ નહીં, છતાં સરકારી અધિકારીઓને મારી વાતનો સંતોષ થયો નહીં, તેમણે મને મારી આર્થિક સ્થિતિ પુછી મેં કહ્યું પોલીસને નોકરી સિવાય મારી પાસે કઈ નથી બસ એક ઘર છે.